02014D0932 — RO — 24.10.2022 — 011.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificată prin:

▼B

DECIZIA 2014/932/PESC A CONSILIULUI

din 18 decembrie 2014

privind măsuri restrictive având în vedere situația din Yemen

▼M1

Articolul 1

Se interzice vânzarea, furnizarea, transferul sau exportul, în mod direct sau indirect, de armament și de materiale conexe de orice tip, inclusiv arme și muniții, vehicule și echipamente militare, echipamente paramilitare și piese de schimb pentru cele menționate anterior, către sau în beneficiul persoanelor fizice și al entităților desemnate de Consiliul de Securitate al Organizației Națiunilor Unite sau de Comitetul instituit în temeiul punctului 19 din RCSONU 2140 (2014), precum și către sau în beneficiul persoanelor care acționează în numele lor sau sub comanda acestora în Yemen, de către resortisanți ai statelor membre sau de pe teritoriul statelor membre, ori utilizând aeronave înmatriculate în statele membre sau nave aflate sub pavilionul acestora, indiferent dacă armamentul și materialele conexe sus-menționate provin sau nu de pe teritoriul statelor membre.

Lista persoanelor și a entităților avute în vedere la prezentul alineat figurează în anexa la prezenta decizie.

Articolul 2

▼M1

Articolul 2a

▼B

Persoanele menționate în prezentul alineat sunt enumerate în anexa la prezenta decizie.

▼M1

Articolul 2b

▼B

Lista persoanelor și a entităților menționate în prezentul alineat figurează în anexa la prezenta decizie.

Articolul 3

Consiliul stabilește lista prevăzută în anexă și o modifică în conformitate cu deciziile luate de Consiliul de Securitate sau de comitet.

Articolul 4

Articolul 5

Articolul 6

Prezenta decizie se modifică sau se abrogă, după caz, în conformitate cu deciziile Consiliului de Securitate.

▼M6

Articolul 6a

Prin derogare de la măsurile impuse prin RCSONU 2140 (2014) și RCSONU 2216 (2015), cu condiția ca Comitetul de sancțiuni să fi stabilit, de la caz la caz, că este necesară o scutire pentru a facilita activitatea din Yemen a Organizației Națiunilor Unite și a altor organizații umanitare sau în orice alt scop conform cu obiectivele rezoluțiilor respective, autoritatea competentă a unui stat membru acordă autorizația necesară.

▼B

Articolul 7

Prezenta decizie intră în vigoare la data publicării în Jurnalul Oficial al Uniunii Europene.

ANEXĂ

▼M1

Lista persoanelor și entităților menționate la articolul 1 alineatul (1), articolul 2a alineatul (1) și articolul 2b alineatele (1) și (2)

▼B

PERSOANE

▼M4

În scriere originală:

Desemnare: Adjunctul comandantului grupului Huthi. Adresă: Dahyan, guvernoratul Sa'dah, Yemen. Data nașterii: (a) aproximativ 1985; (b) între 1984 și 1986. Locul nașterii: (a) Dahyan, Yemen; (b) guvernoratul Sa'dah, Yemen. Naționalitate: Yemenită. Alte informații: Sexul: masculin. Link web către notificarea specială emisă de INTERPOL-Consiliul de Securitate al ONU: https://www.interpol.int/en/notice/search/un/5837273. Data desemnării de către ONU: 7.11.2014 (modificată la 20.11.2014).

Informații suplimentare din rezumatul motivelor includerii pe listă comunicat de Comitetul de sancțiuni:

Abdullah Yahya Al Hakim a fost desemnat pentru sancțiuni la 7 noiembrie 2014 în conformitate cu punctele 11 și 15 din RCSONU 2140 (2014), pe baza faptului că îndeplinea criteriile de desemnare prevăzute la punctele 17 și 18 din rezoluție.

Abdullah Yahya Al Hakim s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

Se relatează că, în iunie 2014, Abdullah Yahya Al Hakim a organizat o reuniune pentru a pune la cale o lovitură de stat împotriva președintelui yemenit Abdrabuh Mansour Hadi. Al Hakim s-a întâlnit cu comandanți militari și de securitate, precum și cu căpetenii tribale; la reuniune au participat, de asemenea, partizani de prim rang loiali fostului președintele yemenit Ali Abdullah Saleh, cu scopul de a coordona eforturile militare pentru a prelua capitala Yemenului, Sana'a.

Într-o declarație publică din 29 august 2014, președintele Consiliului de Securitate al Organizației Națiunilor Unite a transmis condamnarea de către Consiliu a acțiunilor forțelor comandate de Abdullah Yahya Al Hakim, care au invadat Amran, Yemen, inclusiv sediul Brigăzii Armatei yemenite la 8 iulie 2014. Al Hakim a condus preluarea violentă din iulie 2014 a guvernoratului Amran și a fost comandantul militar responsabil de luarea deciziilor cu privire la conflictele în desfășurare din guvernoratele Amran și Hamdan, Yemen.

De la începutul lunii septembrie 2014, Abdullah Yahya Al Hakim a rămas în Sana'a pentru a supraveghea operațiunile de luptă în cazul începerii ostilităților. Rolul său a fost de a organiza operații militare pentru a putea să răstoarne guvernul yemenit; el a fost, de asemenea, responsabil de asigurarea securității și a controlului tuturor rutelor de intrare și de ieșire din Sana'a.

În scriere originală:

Desemnare: Comandantul militar al Huthi. Data nașterii: 1984. Naționalitate: Yemenită. Alte informații: Sexul: masculin. Link web către notificarea specială emisă de INTERPOL-Consiliul de Securitate al ONU: https://www.interpol.int/en/notice/search/un/5837297. Data desemnării de către ONU:7.11.2014 (modificată la 20.11.2014, 26.8.2016).

Informații suplimentare din rezumatul motivelor includerii pe listă comunicat de Comitetul de sancțiuni:

Abd al-Khaliq al-Houthi a fost desemnat pentru sancțiuni la 7 noiembrie 2014 în conformitate cu punctele 11 și 15 din RCSONU 2140 (2014), pe baza faptului că îndeplinea criteriile de desemnare prevăzute la punctele 17 și 18 din rezoluție.

Abd al-Khaliq al-Houthi s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

La sfârșitul lunii octombrie 2013, Abd Al-Khaliq al-Houthi a condus un grup de luptători îmbrăcați în uniforme militare yemenite într-un atac asupra unor poziții din Dimaj, Yemen. Luptele care au urmat s-au soldat cu mai multe decese.

Se afirmă că, la sfârșitul lunii septembrie 2014, un număr necunoscut de luptători neidentificați au fost pregătiți să atace sedii diplomatice din Sana'a, Yemen, la ordinele lui Abd Al-Khaliq al-Houthi. La 30 august 2014, al-Houthi a coordonat un transfer de arme din Amran către o tabără de protest din Sana'a.

▼M5

În scriere originală:

Desemnare: (a) președintele partidului Congresului popular general din Yemen; (b) fost președinte al Republicii Yemen. Data nașterii: (a) 21.3.1945; (b) 21.3.1946; (c) 21.3.1942; (d) 21.3.1947. Locul nașterii: (a) Bayt al-Ahmar, guvernoratul Sanaa, Yemen; (b) Sanaa, Yemen; (c) Sanaa, Sanhan, Al-Rib'al-Sharqi. Cetățenia: Yemenită. Pașaport nr.: 00016161 (Yemen). Numărul național de identificare: 01010744444. Alte informații: Sexul: masculin. Statut: raportat a fi decedat. Link către notificarea specială emisă de INTERPOL – Consiliul de Securitate al ONU: https://www.interpol.int/en/notice/search/un/5837306. Data desemnării de către ONU: 7.11.2014 (modificată la 20 noiembrie 2014, 23 aprilie 2018).

Informații suplimentare din rezumatul motivelor includerii pe listă comunicat de Comitetul de sancțiuni:

Ali Abdullah Saleh a fost desemnat pentru sancțiuni la 7 noiembrie 2014 în conformitate cu punctele 11 și 15 din RCSONU 2140 (2014), pe baza faptului că îndeplinea criteriile de desemnare prevăzute la punctele 17 și 18 din rezoluție.

Ali Abdullah Saleh s-a angajat în acte care amenință pacea, securitatea sau stabilitatea Yemenului, precum acte care împiedică punerea în aplicare a acordului din 23 noiembrie 2011 dintre guvernul din Yemen și cei din opoziție, care prevede un transfer pașnic al puterii în Yemen, și acte care obstrucționează procesul politic în Yemen.

În conformitate cu acordul din 23 noiembrie 2011 susținut de Consiliul de Cooperare al Golfului, Ali Abdullah Saleh a demisionat din funcția de președinte al Yemenului, după mai mult de 30 de ani.

Se relatează că, începând din toamna anului 2012, Ali Abdullah Saleh a devenit unul dintre principalii susținători ai acțiunilor violente ale Huthi din nordul Yemenului.

Confruntările din sudul Yemenului care au avut loc în februarie 2013 au fost rezultatul eforturilor conjugate depuse de Saleh, de AQAP și de Ali Salim al-Bayd, un secesionist din sud, pentru a produce tulburări înainte de Conferința dialogului național din Yemen, care a avut loc la 18 martie 2013. Mai recent, din septembrie 2014, Saleh a trecut la acțiuni de destabilizare a Yemenului folosindu-se de alte persoane pentru a submina guvernul central și a crea suficientă instabilitate pentru a amenința cu o lovitură de stat. Conform unui raport din septembrie 2014 al grupului de experți al Organizației Națiunilor Unite pentru Yemen, unii interlocutori au afirmat că Saleh sprijină acțiunile violente ale unor yemeniți punându-le la dispoziție fonduri și sprijin politic, precum și asigurându-se că membrii GPC continuă să contribuie la destabilizarea Yemenului prin diferite mijloace.

▼M3

Alte informații: Lider al mișcării Houthi din Yemen. S-a implicat în acte care amenință pacea, securitatea sau stabilitatea Yemenului. Data desemnării de către ONU:14.4.2015 (modificată la 26.8.2016).

Informații suplimentare din rezumatul motivelor includerii pe listă comunicat de Comitetul de sancțiuni:

Abdulmalik Al-Houthi a fost desemnat pentru sancțiuni la 14 aprilie 2015 în conformitate cu punctele 11 și 15 din Rezoluția 2140 (2014) și cu punctul 14 din Rezoluția 2216 (2015).

Abdul Malik al-Houthi este conducătorul unui grup care s-a implicat în acte care amenință pacea, securitatea sau stabilitatea Yemenului.

În septembrie 2014, forțele Houthi au preluat controlul asupra Sanaa, iar în ianuarie 2015, acestea au încercat să înlocuiască, în mod unilateral, guvernul legitim din Yemen cu o autoritate de guvernare nelegitimă dominată de mișcarea Houthi. Al-Houthi a preluat conducerea mișcării Houthi din Yemen în 2004, după moartea fratelui său, Hussein Badredden al-Houthi. În calitate de conducător al grupului, al-Houthi a amenințat în mod repetat autoritățile din Yemen cu continuarea acțiunilor turbulente în cazul în care acestea nu răspund solicitărilor sale și i-a reținut pe președintele Hadi, pe prim-ministru și pe alți membri importanți ai guvernului. Ulterior, Hadi s-a refugiat la Aden. Mișcarea Houthi a lansat atunci o nouă ofensivă împotriva orașului Aden, cu sprijinul unor unități militare loiale fostului președintele Saleh și fiului acestuia, Ahmed Ali Saleh.

▼M4

Titlu: Fost ambasador, fost general de brigadă. Data nașterii:25.7.1972. Naționalitate: Yemenită. Pașaport nr.: (a) pașaport yemenit numărul 17979 emis pe numele Ahmed Ali Abdullah Saleh (la care se face trimitere mai jos în cartea de identitate diplomatică nr. 31/2013/20/003140); (b) pașaport yemenit numărul 02117777 emis la 8.11.2005 pe numele Ahmed Ali Abdullah Al-Ahmar; (c) pașaport yemenit numărul 06070777 emis la 3.12.2014 pe numele Ahmed Ali Abdullah Al-Ahmar. Adresă: Emiratele Arabe Unite. Alte informații: A jucat un rol esențial în facilitarea expansiunii militare a mișcării Houthi. S-a implicat în acte care amenință pacea, securitatea sau stabilitatea Yemenului. Ahmed Saleh este fiul fostului președinte al Republicii Yemen, Ali Abdullah Saleh (YEi.003). Ahmed Ali Abdullah Saleh provine dintr-o zonă cunoscută sub denumirea de Bayt Al-Ahmar, care se află la aproximativ 20 de kilometri sud-est de capitala Sana'a. Carte de identitate diplomatică nr. 31/2013/20/003140, emisă la 7.7.2013 de către Ministerul Afacerilor Externe al Emiratelor Arabe Unite pe numele Ahmed Ali Abdullah Saleh; situația actuală: anulată. Link web către notificarea specială emisă de INTERPOL-Consiliul de Securitate al ONU: https://www.interpol.int/en/notice/search/un/5895854. Data desemnării de către ONU:14.4.2015 (modificată la 16.9.2015).

Informații suplimentare din rezumatul motivelor includerii pe listă comunicat de Comitetul de sancțiuni:

Ahmed Ali Saleh a acționat în sensul subminării autorității președintelui Hadi, contracarării încercărilor lui Hadi de a reforma armata și împiedicării tranziției pașnice a Yemenului spre democrație. Saleh a jucat un rol esențial în facilitarea expansiunii militare a mișcării Houthi. La jumătatea lunii februarie 2013, Ahmed Ali Saleh a furnizat mii de puști noi brigăzilor Gărzii Republicane și unor șeici tribali neidentificați. Armele au fost achiziționate inițial în 2010 și destinate să asigure fidelizarea beneficiarilor lor, pentru un interes politic ulterior.

După ce tatăl lui Saleh, fostul președinte al Republicii Yemen Ali Abdullah Saleh, a demisionat din funcția de președinte al Yemenului în 2011, Ahmed Ali Saleh și-a păstrat funcția de comandant al Gărzii Republicane a Yemenului. Cu puțin mai mult de un an mai târziu, Saleh a fost destituit din funcție de președintele Hadi, dar a păstrat o influență semnificativă în cadrul armatei yemenite, chiar și după înlăturarea sa din funcția de comandă. Ali Abdullah Saleh a fost desemnat de către ONU în noiembrie 2014, în temeiul RCSONU 2140.

▼M7

Alte informații: directorul Poliției Judiciare din Sanaa. S-a implicat în acte care amenință pacea, securitatea și stabilitatea Yemenului. Data desemnării de către ONU:25.2.2021.

Informații suplimentare din rezumatul motivelor includerii pe listă comunicat de Comitetul pentru sancțiuni:

Sultan Saleh Aida Aida Zabin s-a implicat în acte care amenință pacea, securitatea și stabilitatea Yemenului, inclusiv în încălcări ale dreptului internațional umanitar aplicabil și în abuzuri împotriva drepturilor omului în Yemen.

Sultan Saleh Aida Aida Zabin este directorul Poliției Judiciare din Sanaa. A jucat un rol important în politica de intimidare și de utilizare sistematică a arestărilor, detenției, torturii, violenței sexuale și violului împotriva femeilor active în politică. Zabin, în calitate de director al Poliției Judiciare, este fie în mod direct, fie în virtutea autorității sale responsabil de și complice la utilizarea mai multor locuri de detenție, printre care arestul la domiciliu, secții de poliție, închisori oficiale și centre de detenție, inclusiv centre de detenție ascunse. În aceste locuri, femeile, inclusiv cel puțin o fată minoră, au făcut obiectul disparițiilor forțate, au fost interogate în mod repetat, violate, torturate, li s-a refuzat administrarea în timp util de tratament medical și au fost supuse muncii forțate. În unele cazuri, Zabin a săvârșit el însuși acte de tortură în mod direct.

▼M8

În scriere originală: الشاعر صالح مسفر صالح

Desemnare: General-maior, «custode” al proprietăților și fondurilor deținute de adversarii Huthi. Adresă: Yemen. Locul nașterii: Al-Safrah, guvernoratul Sa'dah, Yemen. Naționalitate: Yemenită. Pașaport nr.: (a) 05274639, Yemen, eliberat la 7.10.2013 (Data expirării: 7.10.2019); (b) 00481779, Yemen, eliberat la 9.12.2000 (Data expirării: 9.12.2006). Numărul național de identificare: (a) 1388114 Yemen; (b) 10010057512 Yemen. Alte informații: În calitate de „ministru adjunct al apărării însărcinat cu logistica” al Huthi, a sprijinit grupul Huthi în achiziționarea de arme și armament de contrabandă. În calitate de „custode”, a fost implicat direct în însușirea pe scară largă și ilegală a activelor și entităților deținute de persoane fizice aflate în arestul Huthi sau obligate să se refugieze în afara Yemenului. Descriere fizică: Culoarea ochilor: căprui. Păr: cărunt. Culoarea tenului: medie. Constituție: zveltă. Înălțime (ft/in): necunoscută. Greutatea (lbs): necunoscută. Clan: membru al confederației tribale Hashid. Fotografia este disponibilă pentru a fi inclusă în linkul către notificarea specială emisă de INTERPOL-Consiliul de Securitate al ONU: Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals Data desemnării de către ONU:9.11.2021.

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (g) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 9 noiembrie 2021

Saleh Mesfer Saleh Al Shaer a fost inclus pe listă la 9 noiembrie 2021 în temeiul punctelor 11 și 15 din Rezoluția 2140 (2014) și al punctului 14 din Rezoluția 2216 (2015), ca îndeplinind criteriile de desemnare prevăzute la punctul 17 și punctul 18 litera (c) din Rezoluția 2140 (2014).

Saleh Mesfer Saleh Al Shaer s-a implicat în acte care amenință pacea, securitatea și stabilitatea Yemenului și a oferit sprijin pentru astfel de acte, inclusiv conducerea, în Yemen, a unor acte care încalcă dreptul internațional umanitar aplicabil.

Informații suplimentare:

Făcând referire la memoriul grupului de experți al ONU din 28 august 2019, Saleh Mesfer Saleh Al Shaer s-a implicat în acte care amenință pacea, securitatea și stabilitatea Yemenului, îndeplinind astfel criteriile de desemnare prevăzute la punctul 17 din Rezoluția 2140 (2014). În funcția sa de ministru adjunct al apărării însărcinat cu logistica al Huthi, Saleh Mesfer Saleh Al Shaer a sprijinit grupul Huthi în achiziționarea de arme și armament de contrabandă. El este, de asemenea, inclus pe listă în legătură cu implicarea sa directă de la începutul anului 2018 în însușirea pe scară largă și ilegală a activelor și entităților deținute de persoane fizice aflate în arestul Huthi sau obligate să se refugieze în afara Yemenului, în calitatea sa de „custode” și cu încălcarea dreptului internațional umanitar. Al Shaer și-a folosit autoritatea și o rețea bazată în Sana’a, din care fac parte membri ai familiei sale, o instanță penală specială, biroul național de securitate, banca centrală, serviciul de grefă al Ministerului Comerțului și Industriei din Yemen, precum și unele bănci private, pentru a deposeda în mod arbitrar anumite persoane fizice și entități de averea lor, fără o procedură judiciară adecvată sau posibilitatea de a recurge la căi de atac.

În scriere originală: الغماري محمد عبدالكریم

Desemnare: General-maior, șeful Statului-Major al Huthi. Adresă: Yemen. Data nașterii: (a) 1979; (b) 1984. Locul nașterii: Izla Dhaen, districtul Wahha, guvernoratul Hajjar, Yemen. Naționalitate: Yemenită. Alte informații: Șeful Statului-Major Militar al Huthi; joacă rolul principal în orchestrarea eforturilor militare ale Huthi care amenință în mod direct pacea, securitatea și stabilitatea Yemenului, inclusiv în Marib, precum și a atacurilor transfrontaliere împotriva Arabiei Saudite. Fotografia este disponibilă pentru a fi inclusă în linkul către notificarea specială emisă de INTERPOL-Consiliul de Securitate al ONU: Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals Data desemnării de către ONU:9.11.2021

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (g) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 9 noiembrie 2021

Muhammad Abd Al-Karim Al-Ghamari a fost inclus pe listă la 9 noiembrie 2021 în temeiul punctelor 11 și 15 din Rezoluția 2140 (2014) și al punctului 14 din Rezoluția 2216 (2015), ca îndeplinind criteriile de desemnare prevăzute la punctul 17 din Rezoluția 2140 (2014).

Muhammad Abd Al-Karim Al-Ghamari s-a implicat în acte care amenință pacea, securitatea și stabilitatea Yemenului și a oferit sprijin pentru astfel de acte.

Informații suplimentare:

Al-Ghamari este inclus pe listă pentru implicarea în campaniile militare Huthi care amenință pacea, securitatea și stabilitatea Yemenului și pentru conducerea acestora, îndeplinind astfel criteriile de desemnare prevăzute la punctul 17 din Rezoluția 2140 (2014). În calitate de șef al Statului-Major Militar al Huthi, Al-Ghamari joacă rolul principal în orchestrarea eforturilor militare ale Huthi care amenință în mod direct pacea, securitatea și stabilitatea Yemenului, inclusiv în Marib, precum și a atacurilor transfrontaliere împotriva Arabiei Saudite. Cel mai recent, a fost responsabil de ampla ofensivă a Huthi împotriva teritoriului deținut de guvernul yemenit în guvernoratul Marib. Ofensiva de la Marib exacerbează criza umanitară din Yemen, deoarece expune aproximativ un milion de persoane vulnerabile strămutate în interiorul țării riscului de a fi strămutate din nou, a condus la decese în rândul civililor și declanșează o escaladare mai amplă a conflictului.

În scriere originală: یوسف المداني

Titlu: General-maior. Desemnare: Comandantul celei de a cincea regiuni militare Huthi. Adresă: Yemen. Data nașterii: 1977. Locul nașterii: directoratul Muhatta, provincia Hajjah, Yemen. Naționalitate: Yemenită. Alte informații: Unul dintre liderii importanți ai forțelor Huthi și comandant al forțelor în Hudaydah, Hajjah, Al Mahwit și Raymah, Yemen – amenințând pacea, securitatea și stabilitatea Yemenului. Din informațiile disponibile în 2021, Al-Madani era mobilizat în ofensiva de la Marib. Fotografia este disponibilă pentru a fi inclusă în linkul către notificarea specială emisă de INTERPOL-Consiliul de Securitate al ONU: Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals Data desemnării de către ONU:9.11.2021.

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (g) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 9 noiembrie 2021

Yusuf Al-Madani a fost inclus pe listă la 9 noiembrie 2021 în temeiul punctelor 11 și 15 din Rezoluția 2140 (2014) și al punctului 14 din Rezoluția 2216 (2015), ca îndeplinind criteriile de desemnare prevăzute la punctul 17 din Rezoluția 2140 (2014).

Yusuf Al-Madani s-a implicat în acte care amenință pacea, securitatea și stabilitatea Yemenului și a oferit sprijin pentru astfel de acte.

Informații suplimentare:

Al-Madani este inclus pe listă pentru implicarea în campaniile militare Huthi care amenință pacea, securitatea și stabilitatea Yemenului și pentru conducerea acestora, îndeplinind astfel criteriile de desemnare prevăzute la punctul 17 din Rezoluția 2140 (2014). Al-Madani este un lider important al forțelor Huthi și este comandantul forțelor din Hudaydah, Hajjah, Al Mahwit și Raymah, Yemen. Din informațiile disponibile în 2021, Al-Madani era mobilizat în ofensiva de la Marib. Repoziționarea persistentă a Huthi și alte încălcări ale dispozițiilor privind încetarea focului ale Acordului de la Hudaydah au destabilizat un oraș care servește drept punct critic de trecere pentru bunuri umanitare și comerciale esențiale. În plus, sunt raportate periodic atacuri ale Huthi cu impact asupra civililor și a infrastructurii civile din Hudaydah și din jurul acestuia, exacerbând și mai mult situația populației yemenite care se confruntă cu unele dintre cele mai ridicate niveluri de nevoi umanitare din țară.

▼M10

În scriere originală: منصور السعادي

Desemnare: General-maior, comandant Houthi al Forțelor Navale și de Apărare de Coastă din Yemen Data nașterii: 1988 Locul nașterii: Yemen Pseudonim cert: indisponibil Pseudonim incert: a) Mansoor Ahmed Al Saadi b) Mansur Ahmad al-Sa’adi c) Abu Sajjad Naționalitate: yemenită Pașaport nr.: indisponibil Număr național de identificare: indisponibil Adresă: Yemen Inclus pe listă la:26 septembrie 2022Alte informații: Șef al Statului-Major al Forțelor Navale Houthi, care a planificat atacuri letale împotriva transportului maritim internațional din Marea Roșie, joacă un rol de frunte în eforturile navale Houthi care amenință în mod direct pacea, securitatea și stabilitatea Yemenului. Descriere fizică: Culoarea ochilor: căprui; Păr: șaten. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individual

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (h) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 26 septembrie 2022.

Mansur Al-Sa’adi a fost inclus pe listă la 26 septembrie 2022 în temeiul punctelor 11 și 15 din Rezoluția 2140 (2014), pe baza faptului că îndeplinea criteriile de desemnare prevăzute la punctul 17 din Rezoluția 2140 (2014), inclusiv astfel cum sunt detaliate la punctul 19 din Rezoluția 2216 (2015).

Mansur Al-Sa’adi s-a implicat în acte care amenință pacea, securitatea și stabilitatea Yemenului și a oferit sprijin pentru astfel de acte, care includ încălcarea embargoului specific asupra armelor.

Informații suplimentare:

Al-Sa’adi este inclus pe listă pentru implicarea în campaniile navale Houthi care amenință pacea, securitatea și stabilitatea Yemenului și pentru conducerea acestor campanii, îndeplinind astfel criteriile de desemnare prevăzute la punctul 17 din Rezoluția 2140 (2014). În calitate de șef al Statului-Major al Forțelor Navale Houthi, Al-Sa’adi a planificat atacuri letale împotriva navelor maritime internaționale din Marea Roșie. Forțele Navale Houthi au dispersat în mod repetat mine navale, fapt ce prezintă un risc pentru navele comerciale, de pescuit și de ajutor umanitar, după cum au evidențiat organizațiile internaționale pentru drepturile omului. Al-Sa’adi a contribuit, de asemenea, la contrabanda de arme pentru Houthi în Yemen, încălcând embargoul specific asupra armelor prevăzut la punctul 14 din Rezoluția 2216 (2015).

Verificarea rolului militar activ:

În scriere originală: مطلق عامر المراني

Desemnare: (fost) șef adjunct al Biroului de securitate națională Houthi (NSB) (agenție de informații) Data nașterii: 1 ianuarie 1984Locul nașterii: Al-Jawf, Yemen Pseudonim cert: a) Mutlaq Ali Aamer Al Marrani b) Abu Emad Pseudonim incert: indisponibil Cetățenie: yemenită Pașaport nr.: indisponibil Număr național de identificare: indisponibil Adresă: Yemen Inclus pe listă la: 26 septembrie 2022Alte informații: Fost șef adjunct al Biroului de securitate națională Houthi (NSB), a supravegheat deținuții din cadrul NSB care au fost supuși torturii și altor rele tratamente în timpul detenției, a planificat și condus arestări ilegale și detenția lucrătorilor umanitari, precum și deturnarea ilegală a asistenței umanitare, încălcând dreptul internațional umanitar. Descriere fizică: Culoarea ochilor: căprui; Păr: șaten. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individual

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (h) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 26 septembrie 2022.

Motlaq Amer Al-Marrani a fost inclus pe listă la 26 septembrie 2022 în temeiul punctelor 11 și 15 din Rezoluția 2140 (2014), pe baza faptului că îndeplinea criteriile de desemnare prevăzute la punctul 17 din Rezoluția 2140 (2014), inclusiv astfel cum sunt detaliate la punctul 19 din Rezoluția 2216 (2015), precum și la punctul 18 litera (c) din Rezoluția 2140.

Motlaq Amer Al-Marrani s-a implicat în acte care amenință pacea, securitatea și stabilitatea Yemenului, inclusiv în încălcări ale dreptului internațional umanitar aplicabil și în abuzuri împotriva drepturilor omului și în obstrucționarea accesului la asistență umanitară în Yemen.

Informații suplimentare:

Al-Marrani este inclus pe listă pentru orchestrarea unor acte ilegale de tortură și detenție care amenință pacea, securitatea și stabilitatea Yemenului, inclusiv a unor acte care încalcă dreptul internațional umanitar aplicabil și care au dus la obstrucționarea accesului la asistență umanitară în Yemen, îndeplinind astfel criteriile de desemnare prevăzute la punctul 17 din Rezoluția 2140 (2014), astfel cum sunt detaliate la punctul 19 din Rezoluția 2216 (2015), precum și la punctul 18 litera (c) din Rezoluția 2140.

În calitate de șef adjunct al Biroului de securitate națională Houthi (NSB), Al-Marrani a ordonat arestarea, detenția și relele tratamente aplicate lucrătorilor umanitari și altor persoane care lucrează în domeniul asistenței umanitare. De asemenea, s-a constatat că a abuzat de autoritatea și de influența sa asupra accesului umanitar drept pârghie pentru a genera profit personal. Grupul de experți pentru Yemen a documentat aceste activități în raportul său final din 2018 (a se vedea S/2018/594, punctul 193).

Potrivit altor dovezi prezentate de Grupul de experți pentru Yemen, Al-Marrani a supravegheat deținuți ai NSB, care, potrivit relatărilor, au fost supuși torturii și altor rele tratamente în timpul detenției. De asemenea, a orchestrat extorcarea, intimidarea și arestarea ilegală a unor directori de societăți și de bănci, amenințându-i că îi va acuza de colaborare și spionaj pentru inamic dacă nu vor respecta ordinele de custodie judiciară.

Verificarea rolului în încălcările drepturilor omului:

▼M11

În scriere originală: أحمد الحمزي

Desemnare: General-maior, comandant al Forțelor Aeriene houthi și al Forțelor de Apărare Aeriană houthi. Data nașterii: 1985. Locul nașterii: Sana’a, Yemen. Pseudonim cert: indisponibil. Pseudonim incert: (a) Ahmad 'Ali al-Hamzi; (b) Ahmad 'Ali Ahsan al-Hamzi; (c) Ahmed Ali al-Hamzi; (d) Muti al-Hamzi. Cetățenie: yemenită. Pașaport nr.: indisponibil. Număr național de identificare: indisponibil. Adresă: Yemen. Inclus pe listă la:4 octombrie 2022. Alte informații: Ahmad al-Hamzi, comandantul Forțelor Aeriene houthi și al Forțelor de Apărare Aeriană houthi, precum și al programului UAV al acestora, joacă un rol principal în eforturile militare ale mișcării Houthi care amenință în mod direct pacea, securitatea și stabilitatea Yemenului. Descriere fizică: Culoarea ochilor: căprui. Păr: șaten. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals

Informații suplimentare din rezumatul motivelor includerii pe listă comunicat de Comitetul de sancțiuni:

În conformitate cu secțiunea 5 litera (h) din orientările sale, Comitetul Consiliului de Securitate instituit în temeiul Rezoluției 2140 pune la dispoziție un rezumat al motivelor includerii pe listă a persoanelor, grupurilor, întreprinderilor și entităților incluse pe lista sa de sancțiuni.

Data la care rezumatul a devenit disponibil pe site-ul comitetului: 4 octombrie 2022.

Ahmad A-Hamzi a fost inclus pe listă la 4 octombrie 2022 în temeiul punctelor 11 și 15 din Rezoluția 2140 (2014), pe baza faptului că îndeplinea criteriile de desemnare prevăzute la punctul 17 din Rezoluția 2140 (2014), inclusiv astfel cum sunt detaliate la punctul 19 din Rezoluția 2216 (2015).

Ahmad A-Hamzi s-a implicat în acte care amenință pacea, securitatea și stabilitatea Yemenului și a oferit sprijin pentru astfel de acte, care includ încălcarea embargoului specific asupra armelor.

Informații suplimentare:

În calitate de comandant al Forțelor Aeriene houthi și al Forțelor de Apărare Aeriană houthi, precum și al programului UAV al acestora, al-Hamzi a achiziționat arme pentru a fi utilizate în războiul civil din Yemen, încălcând embargoul specific asupra armelor, astfel cum se prevede la punctul 14 din Rezoluția 2216 (2015). Forțele militare houthi aflate sub comanda generalului-maior Al-Hamzi au efectuat atacuri țintite folosind UAV. Al-Hamzi este responsabil de orchestrarea atacurilor forțelor houthi care au avut un impact asupra civililor yemeniți, asupra națiunilor limitrofe și asupra navelor comerciale din apele internaționale.

Verificarea rolului militar activ:

▼M9

ENTITĂȚI

1. THE HOUTHIS (Mișcarea Houthi) ( 1 ) [pseudonime: (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD].